पलायन दो तरह के हैं। एक मजबूरी में है, और दूसरा नौकरी वगैरह के लिए है। यह एक चक्र है जिसे कोई रोक नहीं सकता। रोजगार के लिए लोगों ने पलायन किया। इसलिए तीन चीजों पर हमारा फोकस है-शिक्षा, स्वास्थ्य, रोजगार। इसके लिए हमने फैसला लिया, जिसमें दो प्रतिशत की ब्याज दर पर किसानों को ऋण उपलब्ध करा रहे हैं। स्वास्थ्य को लेकर भी ऐसा पहली बार हुआ है कि जिला अस्पतालों में एक साथ 10-12 पोस्टिंग की है। पहली बार हमने उत्तराखंड के पहाड़ों पर 93 डॉक्टर भेजे हैं। श्रीनगर के मेडिकल कॉलेज को सेना को देने का निर्णय लिया है। सस्ती दवाइयों के लिए जेनेरिक दवाओं के इस्तेमाल को प्रोत्साहित किया गया।